เทศบัญญัติเทศบาลเมืองทุ่งสงเทศบัญญัติเทศบาลเมืองทุ่งสงเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลเมืองทุ่งสงอำเภอทุ่งสง จังหวัดนครศรีธรรมราชพ.ศ.๒๕๕๓ อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งได้แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลเมืองทุ่งสงโดยความเห็นชอบของสภาเทศบาลเมืองทุ่งสง จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลเมืองทุ่งสงเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่เขตเทศบาลเมืองทุ่งสง อำเภอทุ่งสง จังหวัดนครศรีธรรมราชพ.ศ. ๒๕๕๓ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมภายในท้องที่เขตเทศบาลเมืองทุ่งสงที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่า(๑) พื้นที่ในบริเวณด้านเหนือ จดเส้นขนานระยะ ๒๐๐เมตร กับศูนย์กลางถนนสาย ง ด้านตะวันออก จดเส้นขนานระยะ ๒๐๐ เมตรกับศูนย์กลางถนนสาย ง ไปทางทิศใต้จดทางรถไฟสายใต้ ด้านใต้ จดแนวเขตทางรถไฟสายใต้ฟากเหนือ และด้านตะวันตก จดแนวเขตเทศบาลเมืองทุ่งสง และแนวเขตทางรถไฟสายใต้ฟากตะวันออก(๒) พื้นที่ในบริเวณด้านเหนือจดแนวเขตทางรถไฟสายใต้ ฟากใต้ ด้านตะวันออก จดเส้นตั้งฉากกับแนวเขตทางรถไฟสายใต้ที่จุดซึ่งอยู่ห่างจากแนวเขตทางรถไฟสายใต้ตัดกับทางหลวงแผ่นดินหมายเลข ๔๐๓ไปทางทิศตะวันออก ตามแนวทางรถไฟสายใต้ เป็นระยะ ๑,๐๐๐เมตร ด้านใต้ จดที่ดินของรัฐ (ที่ดินจัดสรร) ตำบลปากแพรก ร.๗ และเส้นขนานระยะ ๑๐๐เมตร กับศูนย์กลางทางหลวงแผ่นดินหมายเลข ๔๑ และด้านตะวันตก จดคลองท่าโหลน ฝั่งตะวันออกบริเวณที่ ๒ หมายความว่า(๑) พื้นที่ในบริเวณด้านเหนือจดแนวเขตเทศบาลเมืองทุ่งสง ด้านตะวันออก จดถนนทุ่งสง - นาบอน ด้านใต้ จดคลองท่าเลาฟากเหนือ และด้านตะวันตก จดแนวเขตเทศบาลเมืองทุ่งสง(๒) พื้นที่ในบริเวณด้านเหนือ จดเส้นขนานระยะ ๓๐๐เมตร กับศูนย์กลางทางหลวงแผ่นดินหมายเลข ๔๐๓ ด้านตะวันออก จดเส้นทางรถไฟสายใต้ด้านใต้ จดเขาชัยชุมพลและสวนสาธารณะถ้ำตลอด และด้านตะวันตกจดแนวเขตเทศบาลเมืองทุ่งสงบริเวณที่ ๓ หมายความว่า(๑) พื้นที่ในบริเวณด้านเหนือ จดคลองท่าเลาฟากใต้ด้านตะวันออก จดแนวเขตทางรถไฟสายใต้ ฟากตะวันตก จดถนนทุ่งสง-นาบอนและเขตเทศบาลเมืองทุ่งสง ด้านใต้ จดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข๔๐๓บริเวณที่ ๔ หมายความว่าพื้นที่ในบริเวณด้านเหนือ เริ่มต้นจากมุมที่ ๑(พิกัด N ๙๐๑,๑๓๙.๕๘๓ E๕๗๗,๓๘๘.๒๗๓) เป็นเส้นตรงไปทางทิศตะวันออกเฉียงเหนือบรรจบกับมุมที่ ๒ (พิกัด N ๙๐๑,๑๖๕๕๒๗E ๕๗๗,๖๔๘.๒๖๙)เป็นเส้นตรงไปทางทิศตะวันออกเฉียงเหนือ บรรจบกับมุมที่ ๓ (พิกัด N๙๐๑,๓๒๙.๗๕๐ E ๕๗๘,๑๔๔.๖๙๘)เป็นเส้นตรงไปทางทิศตะวันออกเฉียงใต้ บรรจบกับมุมที่ ๔ (พิกัด N๙๐๑,๒๙๗.๗๖๙ E ๕๗๘,๒๘๑.๗๔๑)ด้านตะวันออก จดแนวเขตเทศบาลเมืองทุ่งสง ด้านใต้ บรรจบกับมุมที่ ๕ (พิกัด๐๐๑๔๕๔๔๔๕๔๔ N ๙๐๐,๗๔๙.๒๐๕ E๕๗๗,๙๗๘.๖๖๙) เป็นเส้นตรงไปตามทิศตะวันตกเฉียงใต้บรรจบกับมุมที่ ๖ (พิกัด N ๙๐๐,๖๓๔.๖๐๗E ๕๗๗,๔๗๘.๐๓๑) เป็นเส้นตรงไปทางทิศตะวันตกเฉียงเหนือบรรจบกับมุมที่ ๗ (พิกัด N ๙๐๐,๗๖๐.๑๑๐E ๕๗๗,๓๐๓.๒๕๐) และด้านตะวันตกจากมุมที่ ๗ เป็นเส้นตรงไปทางทิศตะวันตกเฉียงเหนือ บรรจบกับมุมที่ ๑บริเวณที่ ๕ หมายความว่า(๑) พื้นที่ในบริเวณด้านเหนือจดแนวเขตเทศบาลเมืองทุ่งสง ด้านตะวันออก จดแนวเขตเทศบาลเมืองทุ่งสง ด้านใต้จดเส้นขนานระยะ ๒๐๐ เมตร กับศูนย์กลางถนนสาย ง และด้านตะวันตกจดแนวเขตเทศบาลเมืองทุ่งสง(๒) พื้นที่ในบริเวณด้านเหนือ จดแนวเขตเทศบาลเมืองทุ่งสงด้านตะวันออก จดแนวเขตเทศบาลเมืองทุ่งสง ด้านใต้ จดทางรถไฟสายใต้ ฟากเหนือและด้านตะวันตก จดเส้นขนานระยะ ๒๐๐ เมตร กับศูนย์กลางถนนสาย ง(๓) พื้นที่ในบริเวณด้านเหนือ จดทางรถไฟสายใต้ฟากใต้ ด้านตะวันออก จดแนวเขตเทศบาลเมืองทุ่งสง ด้านใต้ จดทางหลวงแผ่นดินหมายเลข๔๑ และด้านตะวันตก จดที่ดินของรัฐ (ที่ดินจัดสรร) ตำบลปากแพรก ร.๗ และเส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๔๑(๔) พื้นที่ในบริเวณด้านเหนือจดทางหลวงแผ่นดินหมายเลข ๔๑ ด้านตะวันออก จดแนวเขตเทศบาลเมืองทุ่งสง ด้านใต้จดแนวเขตเทศบาลเมืองทุ่งสง และด้านตะวันตก จดทางรถไฟสายใต้ไปจังหวัดตรังฟากตะวันออกบริเวณที่ ๖ หมายความว่า(๑) พื้นที่ในบริเวณเขาปรีดี(๒) พื้นที่ในบริเวณเขาราบ(๓) พื้นที่ในบริเวณเขาพนังเกียด(๔) พื้นที่ในบริเวณสวนสาธารณะถ้ำตลอด(๕) อาคารส่งเสริมกีฬาประชาชน(๖) พื้นที่ในบริเวณสวนสาธารณะเฉลิมพระเกียรติร.๙(๗) พื้นที่ในบริเวณเขาแจ่ม(๘) พื้นที่ในบริเวณสวนพฤกษาสิรินธรทั้งนี้ บริเวณที่ ๑ ถึงบริเวณที่ ๖ปรากฏตามแผนที่แนบท้ายเทศบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียของชุมชน(๒) อาคารหรือสถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)อาคารหรือสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารหรือสถานที่ที่ใช้ในการเลี้ยงม้า โคกระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) โรงฆ่าสัตว์(๗) ไซโลเก็บผลิตผลทางการเกษตร(๘) อาคารหรือสถานที่ที่ใช้ในการกำจัดมูลฝอย(๙) อาคารหรือสถานที่ที่ใช้ในการซื้อขายเศษวัสดุการก่อสร้างอาคารริมฝั่งคลองท่าเลา คลองท่าโหลนคลองท่าแพ ให้มีที่ว่างตามแนวขนานริมฝั่งตามสภาพธรรมชาติของลำคลอง ไม่น้อยกว่า ๖เมตร เว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) อาคารหรือสถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่ได้หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)อาคารหรือสถานที่ที่ใช้การเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารหรือสถานที่ที่ใช้ในการเลี้ยงม้า โคกระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงฆ่าสัตว์(๗) ไซโลเก็บผลิตผลทางการเกษตร(๘) อาคารหรือสถานที่ที่ใช้ในการกำจัดมูลฝอย(๙) อาคารหรือสถานที่ที่ใช้ในการซื้อขายเศษวัสดุการก่อสร้างอาคารริมฝั่งคลองท่าเลาให้มีที่ว่างตามแนวขนานริมฝั่งตามสภาพธรรมชาติของลำคลอง ไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้(๒) อาคารหรือสถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่ได้หมายความรวมถึงร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)อาคารหรือสถานที่ที่ใช้การเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) อาคารหรือสถานที่ที่ใช้ในการเลี้ยงม้า โคกระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงฆ่าสัตว์(๗) ไซโลเก็บผลิตผลทางการเกษตร(๘) อาคารหรือสถานที่ที่ใช้ในการกำจัดมูลฝอย(๙) อาคารหรือสถานที่ที่ใช้ในการซื้อขายเศษวัสดุการก่อสร้างอาคารริมฝั่งคลองท่าเลาให้มีที่ว่างตามแนวขนานริมฝั่งตามสภาพธรรมชาติของลำคลอง ไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๗ ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) อาคารหรือสถานที่ที่ใช้ในการเลี้ยงม้า โคกระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๒)สุสานและฌาปนสถานตามกฎหมายว่าด้วยสุสานและฌาปนสถาน(๓)อาคารหรือสถานที่เพื่อการประกอบพาณิชยกรรมที่อยู่ในพื้นที่จัดสรร(๔)อาคารหรือสถานที่เพื่อการประกอบการอยู่อาศัยที่อยู่ในพื้นที่จัดสรร(๕) อาคารหรือสถานสงเคราะห์หรือรับเลี้ยงเด็ก(๖) อาคารหรือสถานสงเคราะห์หรือรับเลี้ยงคนชราทั้งนี้ ยกเว้นบริเวณพื้นที่ ที่ขนานระยะ ๕๐ เมตรกับเขตทางหลวงแผ่นดินหมายเลข ๔๑ ห้ามมิให้ก่อสร้างอาคารเช่นเดียวกับบริเวณที่ ๕ข้อ ๘ ภายในบริเวณที่ ๕ ห้ามมิให้บุคคลใดก่อสร้างอาคารดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมชุมชน(๒)อาคารหรือสถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)อาคารหรือสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารเพื่อประกอบอุตสาหกรรมในพื้นที่จัดสรร(๖) อาคารเพื่อประกอบพาณิชยกรรมเว้นแต่เป็นการจัดสรรที่ดินที่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๗)อาคารหรือสถานที่ที่ใช้ในการอยู่อาศัยหรือประกอบพาณิชยกรรมประเภทอาคารขนาดใหญ่(๘)อาคารหรือสถานที่ที่ใช้ในการอยู่อาศัยหรือประกอบพาณิชยกรรมประเภทห้องแถวหรือตึกแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๙)อาคารหรือสถานที่ที่ใช้ในการอยู่อาศัยประเภทบ้านแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่โครงการไม่เกินร้อยละห้าของพื้นที่โครงการทั้งหมด(๑๐)อาคารหรือสถานที่ที่ใช้ในการอยู่อาศัยประเภทห้องชุด อาคารชุด หรือหอพักข้อ ๙ ภายในบริเวณที่ ๖ห้ามมิให้บุคคลใดก่อสร้างอาคาร ดังต่อไปนี้(๑) อาคารหรือสถานที่เพื่อการเลี้ยงม้า โค กระบือสุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๒) อาคารหรือสถานที่เพื่อการประกอบการอยู่อาศัยที่อยู่ในพื้นที่จัดสรร(๓)อาคารหรือสถานที่เพื่อการอยู่อาศัยประเภทอาคารขนาดใหญ่(๔)อาคารหรือสถานที่เพื่อการอยู่อาศัยประเภทตึกแถว หรือบ้านแถว(๕)อาคารหรือสถานที่เพื่อการอยู่อาศัยประเภทห้องชุด อาคารชุด หรือหอพักการก่อสร้างอาคารริมฝั่งคลองท่าเลาให้มีที่ว่างตามแนวขนานริมฝั่งตามสภาพธรรมชาติของลำคลอง ไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๑๐ ภายในบริเวณที่กำหนดไว้ในข้อ ๔ ข้อ ๕ ข้อ ๖ข้อ ๗ ข้อ ๘ และข้อ ๙ ห้ามมิให้บุคคลใดดัดแปลงหรือเปลี่ยนแปลงการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๔ ข้อ ๕ ข้อ ๖ ข้อ ๗ข้อ ๘ และข้อ ๙ข้อ ๑๑ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ ข้อ ๗ ข้อ ๘ และข้อ ๙ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าว ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ ๗ ข้อ ๘ และข้อ๙ข้อ ๑๒ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๓ ให้นายกเทศมนตรีเมืองทุ่งสงรักษาการตามเทศบัญญัตินี้ประกาศณ วันที่ ๑๑ มกราคม พ.ศ. ๒๕๕๓ทรงชัยวงษ์วัชรดำรงนายกเทศมนตรีเมืองทุ่งสง[เอกสารแนบท้าย]๑.แผนที่ท้ายเทศบัญญัติเทศบาลเมืองทุ่งสง เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลเมืองทุ่งสง อำเภอทุ่งสง จังหวัดนครศรีธรรมราช พ.ศ. ๒๕๕๓๒.บัญชีท้ายเทศบัญญัติเทศบาลเมืองทุ่งสง เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลเมืองทุ่งสง อำเภอทุ่งสง จังหวัดนครศรีธรรมราช พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๑มิถุนายน ๒๕๕๓นันท์นภัสร์/ตรวจ๑มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๕๗ ง/หน้า ๒๖/๖ พฤษภาคม ๒๕๕๓